CELEX: 32005R0635
Language: el
Date: 2005-04-26 00:00:00
Title: Κανονισμός (ΕΚ) αριθ. 635/2005 της Επιτροπής, της 26ης Απριλίου 2005, για την κατάταξη εμπορευμάτων στη συνδυασμένη ονοματολογία

27.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 106/10
            
         
      ΚΑΝΟΝΙΣΜΌΣ (ΕΚ) αριθ. 635/2005 ΤΗΣ ΕΠΙΤΡΟΠΉΣ
   
   της 26ης Απριλίου 2005
   για την κατάταξη εμπορευμάτων στη συνδυασμένη ονοματολογία
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Για να εξασφαλιστεί η ομοιόμορφη εφαρμογή της συνδυασμένης ονοματολογίας που επισυνάπτεται στον κανονισμό (ΕΟΚ) αριθ. 2658/87, πρέπει να υιοθετηθούν οι διατάξεις για την κατάταξη των εμπορευμάτων που αναφέρονται στο παράρτημα του παρόντος κανονισμού.
            
         
               (2)
            
            
               Ο κανονισμός (ΕΟΚ) αριθ. 2658/87 έχει καθορίσει τους γενικούς κανόνες για την ερμηνεία της συνδυασμένης ονοματολογίας. Αυτοί οι κανόνες εφαρμόζονται επίσης σε κάθε άλλη ονοματολογία που την περιλαμβάνει, έστω και εν μέρει ή με την προσθήκη ενδεχομένως υποδιαιρέσεων, η οποία έχει συνταχθεί από ειδικούς κοινοτικούς νομοθετικούς κανόνες ενόψει της εφαρμογής δασμολογικών ή άλλων μέτρων στο πλαίσιο των εμπορικών ανταλλαγών.
            
         
               (3)
            
            
               Κατ' εφαρμογή των εν λόγω γενικών κανόνων, τα εμπορεύματα που περιγράφονται στη στήλη 1 του πίνακα του παραρτήματος του παρόντος κανονισμού πρέπει να καταταγούν στους αντίστοιχους κωδικούς ΣΟ που σημειώνονται στη στήλη 2 βάσει των διατάξεων της στήλης 3.
            
         
               (4)
            
            
               Είναι σκόπιμο, οι δεσμευτικές δασμολογικές πληροφορίες οι οποίες εκδίδονται από τις τελωνειακές αρχές των κρατών μελών σχετικά με την κατάταξη των εμπορευμάτων στη συνδυασμένη ονοματολογία και δεν είναι σύμφωνες με το δίκαιο που καθορίζει ο παρών κανονισμός να μπορούν να συνεχίσουν να αποτελούν αντικείμενο επίκλησης από τον κάτοχό τους κατά τη διάρκεια περιόδου τριών μηνών, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (2).
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα εμπορεύματα που περιγράφονται στη στήλη 1 του πίνακα του παραρτήματος κατατάσσονται στη συνδυασμένη ονοματολογία στους αντίστοιχους κωδικούς ΣΟ που σημειώνονται στη στήλη 2 του εν λόγω πίνακα.
   Άρθρο 2
   Οι δεσμευτικές δασμολογικές πληροφορίες που εκδίδονται από τις τελωνειακές αρχές των κρατών μελών και δεν είναι σύμφωνες με το δίκαιο που καθορίζει ο παρών κανονισμός μπορούν να συνεχίσουν να αποτελούν αντικείμενο επίκλησης, σύμφωνα με τις διατάξεις του άρθρου 12 παράγραφος 6 του κανονισμού (ΕΟΚ) αριθ. 2913/92, κατά τη διάρκεια περιόδου τριών μηνών.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Απριλίου 2005.
      
         
            Για την Επιτροπή
         
         László KOVÁCS
         
         
            Μέλος της Επιτροπής
         
      
   
   
      (1)  EE L 256 της 7.9.1987, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 493/2005 (EE L 82 της 31.3.2005, σ. 1).
   
      (2)  EE L 302 της 19.10.1992, σ. 1· κανονισμός όπως τροποποιήθηκε τελευταία από την πράξη προσχώρησης του 2003.
   
      ΠΑΡΑΡΤΗΜΑ
      
                  Περιγραφή εμπορευμάτων
               
               
                  Κατάταξη
                  (κωδικός ΣΟ)
               
               
                  Αιτιολόγηση
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Προϊόν που συνίσταται από προμαγειρευμένες αποξηραμένες νούγιες (noodles), οι οποίες προέρχονται από αλεύρι σιταριού (περίπου 80 g), και καρυκεύματα (περίπου 11 g).
                              Το προϊόν είναι συσκευασμένο για τη λιανική πώληση σε ένα μπολ από διογκωμένο πολυστυρένιο, περιεκτικότητας 250 ml, το οποίο περιέχει τις νούγιες και ένα σακουλάκι με καρυκεύματα.
                              Σύμφωνα με τις οδηγίες που αναγράφονται στη συσκευασία, τα καρυκεύματα και το βραστό νερό (max 200 ml) πρέπει να προστεθούν στο μπολ με τις νούγιες και, έπειτα από τρία λεπτά, το ζυμαρικό αυτό είναι έτοιμο για κατανάλωση.
                              (βλέπε φωτογραφία) (1)
                              
                           
                        
               
                  1902 30 10
               
               
                  Η κατάταξη καθορίζεται από τις διατάξεις των γενικών κανόνων 1, 3β) και 6 για την ερμηνεία της συνδυασμένης ονοματολογίας, καθώς και από το κείμενο των κωδικών ΣΟ 1902, 1902 30 και 1902 30 10.
                  Το προϊόν παρουσιάζεται ως σύνολο εμπορευμάτων συσκευασμένο για τη λιανική πώληση. Ο ουσιώδης χαρακτήρας του προϊόντος προσδίδεται από τις νούγιες, λαμβανομένης υπόψη της μεγάλης τους αναλογίας σε αυτό.
                  Το προϊόν δεν μπορεί να καταταγεί στην κλάση 2104, καθώς η προσθήκη της ποσότητας του νερού στο μπολ δεν επαρκεί για την παρασκευή σούπας ή ζωμού, αλλά δίδει σε αυτό τα χαρακτηριστικά ενός πιάτου με νούγιες.
               
            
                  
                              2.
                           
                           
                              Διουρητικό τσάι συσκευασμένο σε σακουλάκια για τη λιανική πώληση.
                              Η ετικέτα φέρει τις ακόλουθες πληροφορίες:
                              
                                          1)
                                       
                                       
                                          Σύνθεση ανά σακουλάκι (1,8 g):
                                          Φαρμακευτικώς δραστικά συστατικά:
                                          
                                                      —
                                                   
                                                   
                                                      Ιππουρίς (Equisetum-Horsetail)
                                                   
                                                   
                                                      0,47 g
                                                   
                                                
                                                      —
                                                   
                                                   
                                                      Φύλλα σημύδας
                                                   
                                                   
                                                      0,45 g
                                                   
                                                
                                                      —
                                                   
                                                   
                                                      Επουλωτικόν η χρυσή ράβδος
                                                   
                                                   
                                                      0,38 g
                                                   
                                                
                                                      —
                                                   
                                                   
                                                      Ρίζα της ονωνίδος της ακανθώδους
                                                   
                                                   
                                                      0,20 g
                                                   
                                                Άλλα συστατικά:
                                          Φλούδες καρπού αγριοτριανταφυλλιάς, φύλλα κενταύριου του κυανού, φύλλα μέντας πιπερώδους, άνθος κατιφέ, γλυκόριζα.
                                       
                                    
                                          2)
                                       
                                       
                                          Δοσολογία και τρόπος χρήσης:
                                          Περιχύστε με ένα φλυτζάνι βραστό νερό (περίπου 150 ml) ένα σακουλάκι που περιέχει τσάι, σκεπάστε το και αφήστε το για περίπου 15 λεπτά και στη συνέχεια αφαιρέστε το σακουλάκι αυτό. Εκτός αν άλλως ορίζεται, πίνετε ένα φλιτζάνι τσαγιού 3-4 φορές ημερησίως, μεταξύ των γευμάτων.
                                       
                                    
                                          3)
                                       
                                       
                                          Ενδείξεις:
                                          Για την αύξηση του όγκου των ούρων σε περίπτωση καταρροϊκής φλεγμονής των νεφρών ή της κύστης και για την πρόληψη του σχηματισμού ιζήματος ή πέτρας στην ουροδόχο κύστη.
                                       
                                    
                        
               
                  2106 90 92
               
               
                  Η κατάταξη καθορίζεται από τις διατάξεις των γενικών κανόνων 1 και 6 για την ερμηνεία της συνδυασμένης ονοματολογίας, τη συμπληρωματική σημείωση 1 του κεφαλαίου 30, καθώς και από το κείμενο των κωδικών ΣΟ 2106, 2106 90 και 2106 90 92.
                  Βλέπε επίσης τις επεξηγηματικές σημειώσεις του εναρμονισμένου συστήματος για την κλάση 2106, παράγραφος 14, καθώς και τις επεξηγηματικές σημειώσεις της ΣΟ για το κεφάλαιο 30.
                  Ούτε στις οδηγίες χρήσεως ούτε στη συσκευασία αναγράφονται ενδείξεις σχετικά με το είδος και τη συγκέντρωση της δραστικής ουσίας ή των δραστικών ουσιών. Αναφέρονται μόνον η ποσότητα και το είδος των φυτών ή των μερών των φυτών που χρησιμοποιούνται. Συνεπώς, δεν πληρούνται οι όροι της συμπληρωματικής σημείωσης 1β) του κεφαλαίου 30.
               
            
         
      
         (1)  Η φωτογραφία έχει ενδεικτική και μόνον αξία.